‫איוואסקה הוא המצאה מדעית מהאמזונאס.‬
‫זהו שיקוי רב עוצמה המעורר חזיונות.‬
‫הוא אחד מעמודי התווך של הרוחניות הילידית,‬ ‫והשימוש בו חוקי בפרו.‬
‫אני עצמי חוויתי חוויות רבות‬ ‫עם איוואסקה בהדרכת שאמאן.‬
‫ואני מאמין שהשימוש בו‬ ‫הוא מנהג קדום יותר מכפי שנהוג לחשוב,‬
‫בייחוד לאור האמנות שנוצרה בהשראתו.‬
‫אנשים רואים חזיונות מדהימים.‬
‫תשע פעמים מתוך עשר,‬
‫החזיונות כוללים דפוסים גאומטריים.‬
‫ולאחר החזיונות הראשונים האלה,‬
‫אנשים רבים מספרים‬ ‫על מפגשים עם יצורים מופלאים.‬
‫לפעמים הישויות האלה‬ ‫נראות כהכלאה בין חיה ואדם,‬
‫תופעה הנקראת תריאנתרופיה,‬
‫מהמילים היווניות תריון, "חיית פרא",‬ ‫ואנתרופוס, "אדם".‬
‫אלה ישויות שפוגשים בהן לעיתים קרובות.‬
‫מה שמסקרן אותי‬ ‫הוא שעדויות לשימוש באיוואסקה‬
‫ולחזיונות שהוא מעורר‬
‫מצויות לא רק באמזונאס,‬
‫אלא באתרים עתיקים רבים אחרים‬ ‫שביקרתי בהם באמריקה הדרומית.‬
‫בקוסקו, בני האינקה השתמשו בשיקוי‬ ‫בטקסי קורבנות אדם‬
‫כדי לסייע לקורבן במעברו אל העולם הבא.‬
‫ויצירות האמנות שלהם,‬ ‫הכוללות שלל דפוסים ודמויות,‬
‫דומות מאוד‬ ‫ליצירות אמנות מודרניות בהשראת איוואסקה.‬
‫- טיוואנאקו‬ ‫בוליביה -‬
‫באתר טיוואנאקו שבבוליביה,‬ ‫הקודם לתרבות האינקה,‬
‫חוקרים זיהו את הפריטים‬ ‫המוחזקים בידיו של פסל בן 1,500 שנה‬
‫כמגשי אבקות הזיה,‬
‫ורבים מכלי החמר בטיוואנאקו מעוטרים‬ ‫בדפוסים גאומטריים וביצורים מופלאים,‬
‫כנראה בהשראת חזיונות פסיכדליים.‬
‫חזיונות דומים משתקפים‬ ‫גם באמנות האמזונית המסורתית.‬
‫זה מזכיר לי את המקרה של בני שבט הטוקאנו,‬
‫הנוהגים לצייר על מדיה ארעית.‬
‫הציורים, המאלוקות,‬ ‫אתה יודע, המבנים הקהילתיים.‬
‫רואים שיש כאן המשכיות.‬
‫זוכרים את מיתוס המקור של הטוקאנו‬ ‫המספר על המורים הדגולים שלהם,‬
‫בת השמש ומלוויה?‬
‫באופן מעניין, הסיפור לא נגמר‬
‫בעזיבתם של גיבורי התרבות המיסטיים האלה.‬
‫לפי האגדה,‬
‫לאחר שהבטיחו שהאדמה‬ ‫תוכל לכלכל את המתיישבים החדשים,‬
‫הישויות השמימיות השאירו ערוץ תקשורת פתוח‬
‫לשימוש בני האדם במקרה הצורך.‬
‫הערוץ הזה הוא השיקוי‬ ‫המוכר לנו כיום בשם איוואסקה.‬
‫פירוש השם איוואסקה הוא "גפן הנשמות",‬ ‫ומקורו בקצ'ואה, שפת האינקה.‬
‫אבל אני מאמין שהשימוש בו‬ ‫החל הרבה לפני תרבות האינקה.‬
‫כאן הנושא של אמנות הסלע העתיקה הזאת‬ ‫נעשה מעניין.‬
‫- סרניה דה לה לינדוסה‬ ‫קולומביה -‬
‫ציורי הסלע האלה, שנמצאו באזור האמזונאס‬ ‫שבו חיים כיום בני הטוקאנו,‬
‫עוסקים באותם נושאים המצויים‬ ‫בכל יצירות האמנות בהשראת איוואסקה.‬
‫אי אפשר שלא להבחין במוטיבים דומים וקשורים.‬
‫אנחנו רואים יצורים תריאנתרופיים,‬
‫ישויות שחציין חיה וחציין אדם.‬
‫כמו זאת?‬
‫אנחנו רואים דפוסים גאומטריים.‬
‫אנחנו רואים נחשים.‬
‫זו תעלומה יוצאת דופן בעיניי.‬
‫אנחנו רואים שוב ושוב עיסוק באותם נושאים.‬
‫ועם זאת, אין עוררין על כך‬ ‫שהציורים האלה נוצרו בעידן הקרח האחרון.‬
‫זה רומז על כך שהשתמשו באיוואסקה‬ ‫לפני כמעט 13,000 שנה.‬
‫זו המסקנה המתבקשת מהאמנות.‬ ‫-בדיוק.‬
‫אם זה נכון, ההשלכות מרחיקות לכת.‬
‫כלומר, ייתכן שתושבי האמזונאס העתיקים‬
‫שלטו בידע הכימי המתקדם‬ ‫הנדרש להכנת איוואסקה‬
‫כבר בעידן הקרח.‬
‫- האפוקליפסה הקדומה‬ ‫אמריקה הצפונית והדרומית -‬
‫- פרק 5 -‬
‫דפוסים גאומטריים, ספירלות.‬
‫זה אחד ההיבטים המדהימים ביותר‬ ‫של החוויה הפסיכדלית.‬
‫החזיונות הגאומטריים האלה‬ ‫עשויים להסביר תעלומה נוספת‬
‫שבה נתקלנו בראשית מסע המחקר שלנו‬ ‫באמריקה הצפונית והדרומית.‬
‫הגאוגליפים העצומים הבוקעים מתוך הג'ונגל‬
‫לאורך השפה הדרום-מערבית של האמזונאס.‬
‫אותי מרתקים הדפוסים הגאומטריים‬ ‫שאנחנו נתקלים בהם שוב ושוב.‬
‫אנחנו מוצאים אותם גם באמנות מודרנית‬ ‫וגם באמנות מלפני 13,000 שנה.‬
‫ואני תוהה אם עבודות העפר הגאומטריות האלה‬
‫נוצרו גם הן בהשפעת איוואסקה.‬
‫כן. בהשפעת איוואסקה‬ ‫או בהשפעת צמחי חזיונות אחרים.‬
‫כי יש הרבה צמחים.‬
‫בכל תרבות מוצאים צמח חזיונות כלשהו.‬
‫נראה שהגאוגליפים האלה‬
‫הם ייצוג תלת-ממדי בקנה מידה עצום‬
‫של חזיונות‬ ‫שמקורם בצריכת חומרים כמו איוואסקה,‬
‫חזיונות שבהם הדברים הראשונים שרואים‬ ‫הם דפוסים גאומטריים.‬
‫לדעתי אנחנו רואים‬ ‫ייצוג של אותו דחף במדיה שונה.‬
‫ואם הגאוגליפים באמזונאס‬ ‫נוצרו בהשראת חזיונות,‬
‫עלינו לשאול את עצמנו‬ ‫היכן עוד נחשפו אנשים להשראה כזאת,‬
‫ויש לכך צידוק משכנע מאוד:‬
‫הדמיון בין עבודות העפר האלה‬
‫לעבודות עפר גאומטריות באמריקה הצפונית,‬
‫במדינת אוהיו.‬
‫- אוהיו‬ ‫ארה"ב -‬
‫הן נקראת התלוליות הטקסיות של ההופוול,‬
‫ויצירתן מיוחסת‬ ‫לתרבות הקרויה כיום תרבות הופוול,‬
‫תרבות ששגשגה באזור האגמים הגדולים‬ ‫לפני כ-2,000 שנה.‬
‫מערך גאומטרי מדויק‬ ‫של תעלות וסוללות ענקיות.‬
‫אפשר לקחת את עבודות העפר באמזונאס‬
‫ולהחליף אותן בעבודות העפר באוהיו, ולהפך.‬
‫ואף על פי כן, נראה שהן נוצרו‬ ‫על ידי תרבויות שלא היה ביניהן שום קשר.‬
‫אני לא יכול לקבל את הטענה‬ ‫שמדובר בצירוף מקרים בלבד.‬
‫לדעתי, כשאנחנו נתקלים באותו רעיון שוב ושוב‬
‫במיקומים גאוגרפיים רחוקים מאוד זה מזה,‬
‫אנחנו רואים מורשת ידע‬
‫שעברה מדור לדור‬ ‫ובאה לידי ביטוי בתקופות זמן שונות.‬
‫הרעיון עצמו הוא הדבר העתיק,‬
‫לא בהכרח המבנה שאנחנו מסתכלים עליו.‬
‫בניגוד לעבודות העפר באמזונאס,‬ ‫שאותן התחילו לחקור רק לאחרונה,‬
‫חקר עבודות העפר באוהיו‬ ‫התחיל לפני יותר מ-100 שנים.‬
‫ואנחנו יודעים‬ ‫שהן אינן צורות גאומטריות מסקרנות ותו לא.‬
‫הרבה מעבודות העפר באוהיו, ובהן תל הנחש,‬
‫נבנו בהתאמה מושלמת‬ ‫לימי ההיפוך ולימי השוויון.‬
‫אבל למרבה הפלא, במקרים מסוימים,‬
‫הן נבנו בהתאמה מדויקת‬
‫גם למחזורי ירח מורכבים יותר.‬
‫זה אחד הדברים המסקרנים בעולם העתיק,‬
‫העניין הגדול הזה במתרחש בשמיים.‬
‫ההישגים המדהימים האלה‬ ‫בתחום התצפיות האסטרונומיות‬
‫נעשו על ידי תושבי אמריקה הקדומים‬ ‫לפני כ-2,000 שנה,‬
‫אולי אפילו מוקדם בהרבה,‬
‫ואפשר למצוא אותם‬ ‫גם במבני תלוליות אחרים באמריקה הצפונית.‬
‫באתרים כמו קהוקיה, שנבנה לפני 1,000 שנה,‬
‫ופוברטי פוינט, שנבנה לפני 3,000 שנה‬
‫וממוקם באופן מחושב מצפון לאתר נוסף,‬
‫לוור ג'קסון מאונד, שנבנה לפני 5,000 שנה.‬
‫אין לדעת איזה ידע אסטרונומי‬ ‫מוצפן וממתין להתגלות‬
‫בגאוגליפים שנחשפו לאחרונה באמזונאס.‬
‫אנחנו יודעים שבני אדם חיו באמריקה‬ ‫במשך עשרות אלפי שנים.‬
‫עלינו להיות פתוחים לאפשרות שהיה להם די זמן‬
‫לפתח תרבות,‬ ‫לפתח הבנה מורכבת על המתרחש בשמיים,‬
‫ולהביא זאת לידי ביטוי באנדרטאות.‬
‫הייתכן שהידע האסטרונומי הנרחב הזה‬
‫הוא ראיה לכך‬ ‫שהתרבות האבודה של עידן הקרח שאני מחפש‬
‫הותירה מורשת של רעיונות‬ ‫גם בחלקים אחרים של אמריקה הצפונית?‬
‫במרחק 2,100 ק"מ מאוהיו…‬
‫בפינה הצפון-מערבית של ניו מקסיקו,‬
‫אני מבקר במדבר קר בגובה רב‬
‫שבו מתנשאים הרי שולחן והרי כפתור.‬
‫בתרונות דרום-מערב ארצות הברית‬
‫הוא אזור של תנאים קיצוניים‬ ‫ונופים עוצרי נשימה,‬
‫מלא בקניונים עתיקים‬
‫המוקפים משני הצדדים‬ ‫בצוקי אבן חול כמעט אנכיים.‬
‫מתבקש להניח שאזור הבתרונות המבודד הזה‬
‫לא מתאים לפרויקט בנייה בקנה מידה גדול,‬
‫עכשיו או בימי קדם.‬
‫אבל זו טעות.‬
‫הקניון הזה‬
‫הוא ביתם של כמה מהאתרים הארכאולוגיים‬ ‫החשובים ביותר באמריקה הצפונית.‬
‫עשרות מבנים עתיקים מעשה ידי אדם‬ ‫מפוזרים לאורך קילומטרים‬
‫בקרקעית העמק,‬
‫החל מחדרים בודדים קטנים‬
‫וכלה בבתי מידות עצומים.‬
‫זהו קניון צ'אקו.‬
‫- קניון צ'אקו‬ ‫ניו מקסיקו -‬
‫למרות יותר מ-100 שנים של מחקר,‬
‫המבנים העתיקים שאנחנו רואים‬ ‫בקניון צ'אקו נותרו בגדר תעלומה.‬
‫ויכוחים עזים עדיין ניטשים‬ ‫לגבי מקורם ואפילו לגבי תכליתם.‬
‫בלב התעלומה, במרכז הקניון,‬
‫נמצא בית המידות המרשים מכולם.‬
‫שם המקום הזה הוא פואבלו בוניטו,‬ ‫כלומר, "עיירה יפה".‬
‫המבנה מתנשא לגובה כמה קומות,‬
‫וזהו מבוך של חדרים, מסדרונות‬
‫וחללים עגולים עצומים תת-קרקעיים למחצה.‬
‫אפילו היום, מאות שנים‬ ‫לאחר שהבנייה כאן נפסקה,‬
‫המחזה עדיין מרשים למראה.‬
‫פואבלו בוניטו הוא פרויקט בנייה ענק.‬
‫מאות חדרים מופו,‬
‫ורבים מהם נבנו באופן מסתורי‬ ‫בלי כניסה או יציאה ברורה.‬
‫ארכאולוגים עבדו כאן במשך עשרות שנים‬
‫וגילו תגליות משמעותיות רבות.‬
‫אבל פירוש התגליות עדיין לוט בערפל.‬
‫עם זאת, אנחנו בטוחים למדי לגבי דבר אחד:‬
‫כיצד נראה פואבלו בוניטו בשיאו.‬
‫המתחם היה מעוצב כחצי גורן ענק‬
‫עם קירות ישרים הפונים לתחתית הקניון.‬
‫בניינים מלבניים בני ארבע קומות‬ ‫נבנו לאורך היקף המבנה.‬
‫הבניינים מנו כ-800 חדרים‬
‫והקיפו כיכר חצויה במרכזה על ידי חומה,‬
‫עם שלל מבנים עגולים ותת-קרקעיים למחצה‬ ‫בכל צד.‬
‫אז מי היו הבנאים של האתר?‬
‫ולמה הם השקיעו מאמצים אדירים‬
‫ביצירת המבנה המדהים הזה?‬
‫ניית'ן הטפילד,‬ ‫ראש מחלקת הפרשנות של קניון צ'אקו,‬
‫הקדיש קרוב לעשור לחקר המבנים באתר.‬
‫ספר לנו על המקום שאנחנו עומדים בו.‬
‫המבנה הזה‬ ‫היה הבניין הגדול ביותר באמריקה הצפונית‬
‫עד אמצע המאה ה-19.‬
‫ארכאולוגים לא הצליחו‬ ‫לקבוע את גיל האבנים בתארוך פחמן.‬
‫אבל באמצעות בדיקת קורות העץ‬ ‫בשיטה המדויקת של תארוך באמצעות טבעות עצים,‬
‫הם הצליחו לקבוע‬ ‫את זמנם של שלבי בנייה שונים.‬
‫זה לא נבנה ברגע אחד.‬
‫זה נבנה במשך תקופה של כמה מאות שנים.‬
‫אם נסתכל על החלק העתיק ביותר‬ ‫של פואבלו בוניטו,‬
‫על אילו תאריכים מדובר?‬
‫הבנייה התחילה בסביבות שנת 850.‬
‫שנת 850 לספירה?‬ ‫-שנת 850 לספירה.‬
‫כן.‬
‫והבנייה נמשכה‬ ‫לפחות 200 שנה, אולי קצת יותר.‬
‫זה היה לפני יישוב האזור‬ ‫על ידי אנשי הפואבלו המודרניים,‬
‫כמו ההופי, הזוני והאקומה.‬
‫פואבלו בוניטו נבנה‬ ‫בידי אנשי הפואבלו הקדומים.‬
‫מסיבות שאינן ידועות לנו,‬
‫הם בחרו בקניון צ'אקו כמרכז התרבות שלהם.‬
‫ופואבלו בוניטו היה הבניין הגדול ביותר‬
‫במרכז התרבותי הזה.‬
‫מרכז תרבותי שבו, לצד פואבלו בוניטו,‬
‫הוקמו יותר מתריסר בתי מידות נוספים.‬
‫למה הם בנו את כל המבנים האלה בקניון צ'אקו?‬
‫האם הייתה כאן אוכלוסייה של תושבי קבע?‬
‫לא, ארכאולוגים לא מצאו‬ ‫ראיות לאוכלוסייה גדולה.‬
‫אז אם בתי המידות האלה לא נועדו למגורים,‬
‫מה הייתה מטרת בנייתם?‬
‫ארכאולוגים מצאו בחורבות האתר‬ ‫יותר מ-100 אתרי קבורה טקסיים,‬
‫כמו גם כלי חרס‬ ‫המעוטרים בדפוסים גאומטריים מרהיבים‬
‫וחפצי ערך שהגיעו ממרחק מאות קילומטרים,‬ ‫אם לא אלפי קילומטרים.‬
‫אנחנו מגלים שהושקעו מאמצים כבירים‬
‫בהפיכתו למרכז העולם.‬
‫ככל שהראיות הצטברו, כך נעשה ברור יותר‬
‫שזה היה מרכז עלייה לרגל‬
‫שאליו הגיעו אנשים מכל כיוון‬ ‫שנמשכו לקסם של המקום.‬
‫ברור שזה מקום קדוש כלשהו.‬
‫לאור זאת, המבנים המעגליים‬ ‫הנמצאים כמעט בכל הבניינים בצ'אקו‬
‫הגיוניים יותר.‬
‫ההופי, צאצאי אנשי הפואבלו הקדומים,‬
‫קוראים למבנים כאלה "קיווה".‬
‫ספר לי על הקיווה.‬ ‫להבנתך, למה שימשו המבנים האלה?‬
‫יש הסכמה כללית על כך שהקיווה היה חלל טקסי.‬ ‫-כן.‬
‫יש מאפיינים שכיחים בכל המבנים האלה.‬
‫יש בהם ספסל.‬
‫במבני הקיווה הגדולים יותר‬ ‫יש במות שקועות ברצפה.‬
‫ברובם יש סוג של אח עצים.‬
‫כיום, עבור בני ההופי ואנשי הפואבלו‬
‫הקיווה הוא חלל רוחני ופוליטי‬
‫שבו הם מתאספים כדי לערוך טקסים קדושים.‬
‫אז זו מסורת תרבותית מתמשכת?‬
‫והם משמשים לעריכת טקסים?‬ ‫-כן.‬
‫טקסים שמאז ועד היום‬
‫כוללים צריכה של סוג מיוחד של טבק.‬
‫מצפון לצ'אקו, ביוטה,‬
‫ארכאולוגים שחקרו אח עתיקה מעשה ידי אדם‬
‫מצאו זרעים של צמח הלוצינוגני‬ ‫בשם טבק קויוט.‬
‫לפי תארוך פחמן,‬ ‫גילם של הזרעים הוא 12,300 שנה,‬
‫מה שמרמז על כך‬ ‫שבני אדם צרכו כאן טבק עוד בעידן הקרח.‬
‫סביר להניח שצמחים הלוצינוגניים כאלה‬
‫היו עדיין בשימוש אלפי שנים לאחר מכן‬ ‫בטקסים שנערכו בצ'אקו,‬
‫בדומה למנהג השימוש באיוואסקה‬ ‫של השאמאנים באמזונאס.‬
‫הייתכן שהמסורות השאמאניות האלה‬ ‫שאנו מוצאים במרחק אלפי קילומטרים זו מזו‬
‫הן מורשת‬ ‫של מערכת אמונות משותפת ועתיקה יותר‬
‫שהותירה עקבות‬ ‫ברחבי אמריקה הצפונית והדרומית?‬
‫כדי לחקור לעומק את תעלומת הקיווה,‬
‫אני נוסע לשפת הקניון,‬ ‫כ-800 מטר מדרום לפואבלו בוניטו,‬
‫לקיווה הגדול מכולם,‬
‫קאסה רינקונדה.‬
‫בשונה מרוב מבני הקיווה בצ'אקו,‬
‫קאסה רינקונדה ממוקם בנפרד‬ ‫מכל מבנה רחב ידיים אחר.‬
‫בתוך המתחם השקוע,‬
‫פתחים בצורת האות טי נפתחו בקירות,‬
‫פתחים שפונים בדיוק כמעט מושלם‬ ‫צפונה ודרומה.‬
‫כפי שאפשר לראות בצילום בהילוך מהיר,‬
‫ישירות מעל הפתח‬
‫שמי הלילה סובבים סביב כוכב הצפון, פולאריס.‬
‫יש משהו מוכר להפליא בקאסה רינקונדה.‬
‫הוא מזכיר לי את גבקליטפה,‬ ‫האתר המגליתי מעידן הקרח‬
‫בטורקיה הרחוקה.‬
‫שם, חדרים שקועים עגולים,‬ ‫המזכירים במראם קיווה,‬
‫כוללים עמודים בצורת האות טי,‬
‫שגם הם נבנו בהתאם לנקודות ספציפיות בשמיים.‬
‫אבל איך ייתכן שבין המבנים העתיקים האלה,‬
‫הרחוקים זה מזה במרחב ובזמן,‬
‫קיים קשר כלשהו?‬
‫מפתה להעלות השערות.‬
‫וסיפור המקור של ההופי מציע רמז אפשרי.‬
‫ההופי מאמינים שאנחנו חיים בעולם הרביעי,‬
‫שהאנושות עלתה שלוש פעמים בעבר‬
‫מממלכה תת-קרקעית כלשהי.‬
‫לפי אגדת ההופי, לאחר שאל השמש‬ ‫ברא את היצורים החיים הראשונים,‬
‫הוא ציווה על שליחתו, סבתא עכבישה,‬
‫להנחות את צורות החיים המתפתחות האלה‬ ‫במסען בשני העולמות הראשונים.‬
‫בעולם השלישי,‬
‫היא הראתה לבני האדם הקדומים‬ ‫איך לטוות וליצור כלי חרס,‬
‫ולימדה אותם להבדיל בין טוב ורע.‬
‫ואף על פי כן, חלקם בחרו ברע.‬
‫בכעסו, אל השמש ציווה‬ ‫על טובי הלב לצאת לדרך חדשה.‬
‫הם טיפסו על קנה גדול עד לפתח בשמיים.‬
‫משם עזרה להם סבתא עכבישה‬ ‫לצאת אל ביתם החדש,‬
‫העולם הרביעי, שבו צאצאיהם חיים עד היום.‬
‫אתר קדוש של ההופי‬ ‫הוא מאפיין גאולוגי לא שגרתי בגרנד קניון.‬
‫הם מאמינים שזהו המקום המוזכר במיתוס,‬ ‫שממנו יצאו בני האדם.‬
‫הם קוראים לו סיפאפו.‬
‫לאיש אסור להתקרב אליו,‬
‫אבל העתקים סמליים שלו‬ ‫קיימים בכל רחבי עולם ההופי.‬
‫בתרבות הפואבלו,‬ ‫חור ברצפת הקיווה ידוע גם בשם סיפאפו.‬
‫הוא מייצג את הנקודה‬ ‫שממנה עזבו הקדמונים עולם קודם שהושמד‬
‫ויצאו לעולם שבו אנו חיים היום.‬
‫וכאן אני רוצה לערוך השוואה‬ ‫שעשויה להיראות קיצונית מאוד.‬
‫אני תוהה אם כל זה משקף תקופה‬
‫שבה בני האדם נאלצו לתפוס מחסה מתחת לאדמה.‬
‫ואנחנו יודעים שהייתה תקופה כזאת‬ ‫לפני כ-12,800 שנה,‬
‫בתחילת יונגר דרייס.‬
‫הסוגיה עדיין שנויה במחלוקת,‬
‫אך מדענים רבים מאמינים‬ ‫שהשיטפונות והאסונות העולמיים באותה תקופה‬
‫נגרמו מהתנגשויות קוסמיות‬ ‫ומפיצוצים אוויריים‬
‫שפגעו בכדור הארץ בשעה שעבר‬ ‫דרך שובל רסיסים של כוכב שביט שהתפורר.‬
‫אם האויב היה סכנה מהשמיים,‬
‫אם אנחנו מסתכלים על התנגשויות‬ ‫עם רסיסים של כוכב שביט ענק,‬
‫יש היגיון רב במבנים תת-קרקעיים.‬
‫הקשר העמוק והעתיק הזה אינו קשר ישיר.‬
‫זהו זיכרון שנשמר במסורת שבעל פה,‬
‫זיכרון של תקופה שבה אבות אבותינו‬ ‫נאלצו להגיח ממושבם מתחת לאדמה,‬
‫לצאת לעולם חדש שנותר שומם בעקבות אסון,‬
‫ולאכלס מחדש את העולם הזה.‬
‫הרשו לי להבהיר.‬
‫אין לי ספק שהקיווה המרהיב הזה‬ ‫נבנה לפני כ-1,000 שנה,‬
‫אבל אני חושד שהאנשים שבנו אותו שילבו בתוכו‬
‫מורשת של ידע ורעיונות עתיקים בהרבה.‬
‫בדומה לרעיון אחר שבא לידי ביטוי שוב ושוב‬
‫בכל האתרים האמריקאים העתיקים האלה:‬
‫חשיבות הידע האסטרונומי והגאומטרי.‬
‫בפואבלו בוניטו, המבנה כולו‬ ‫ממוקם בדיוק במרכז ארבע רוחות השמיים:‬
‫צפון, דרום, מזרח ומערב.‬
‫זה מלמד כי הבנאים‬ ‫הבינו את מקומם בכדור הארץ.‬
‫בנוסף, ביום השוויון מתרחש משהו קסום.‬
‫השמש זורחת ושוקעת‬ ‫בדיוק במקביל לצד המערבי של הקיר הדרומי.‬
‫זו לא הייתה סתם תאונה אקראית.‬
‫זה נעשה בצורה מחושבת מאוד.‬
‫ולדעתי זה קוסם לאנשים‬ ‫כי השמיים לא השתנו מאז ועד היום.‬
‫כן.‬ ‫-אנחנו עדיין רואים את ההקבלות.‬
‫שמעתי שהיו כאן בעבר אנשים‬ ‫שכיהנו בתפקיד "כוהני שמש". זה נכון?‬
‫הם היו צופי השמש, כוהני השמש.‬
‫הם היו אנשים שהקדישו את חייהם לאדריכלות.‬
‫הם היו אנשים‬ ‫שהקדישו את חייהם לצפייה בשמיים.‬
‫כן.‬
‫מה היו האירועים השמימיים העיקריים‬ ‫שהם עקבו אחריהם?‬
‫יום ההיפוך הקיצי והחורפי,‬ ‫ימי השוויון, כשהשמש זורחת בכיוון מזרח?‬
‫הכול קשור לחקלאות.‬
‫כן.‬
‫הטמעת לוח השנה הזה בנוף‬ ‫הייתה חיונית להישרדות.‬
‫והעובדה שהם הצליחו לעשות את זה‬ ‫במבנים האדירים האלה‬
‫קשורה לדעתי להצלחה החקלאית שלהם.‬
‫זה טיעון ששמעתי בעבר,‬
‫אבל בעייתי להניח שכל המאמץ הזה‬ ‫היה קשור אך ורק לחקלאות.‬
‫כ-145 ק"מ צפונית לקניון צ'אקו‬ ‫נמצא רכס הרים בולט מאבן חול,‬
‫ובראשו שני מבני סלע‬ ‫הנקראים צ'ימני רוק וקומפניון רוק.‬
‫בקרבתם עומד בית מידות של תרבות הצ'אקו‬ ‫ובו שני חדרי קיווה.‬
‫מתברר שכל המבנה הזה‬
‫מוקם שם בצורה מדויקת מאוד‬
‫כדי לאפשר צפייה באירוע ירח‬ ‫שמתרחש רק פעם ב-18.6 שנים:‬
‫נקודת השיא הצפונית של הירח.‬
‫אירוע זה מתרחש כאשר הירח העולה והשוקע‬
‫מגיע לנקודה הצפונית ביותר בשמי הלילה,‬
‫ולאחר מכאן נראה כעולה ושוקע דרומית יותר,‬
‫כחלק ממחזור קבוע.‬
‫הירח עולה בין צ'ימני רוק וקומפניון רוק‬
‫רק בזמן הזה, ובשום זמן אחר מלבדו.‬
‫זה סוג הידע שחייב לעבור מדור לדור.‬
‫לא מבחינים באירוע כזה פעם אחת‬
‫ואז בונים מבנה כדי להנציח אותו.‬
‫זה מעיד על מאמץ אינטלקטואלי קדום‬
‫להבין את היקום שמקיף אותנו,‬
‫והיקום הזה מלא בתנועות ובשינויים,‬
‫ובחינה ארוכת טווח‬ ‫של התנועות והשינויים האלה‬
‫מצריכה מאמץ מתמשך.‬
‫במקרים רבים, במשך אלפי שנים.‬
‫ברגע שהחוקרים התחילו לחפש‬ ‫התאמות למחזור הירח‬
‫בבניינים בקניון צ'אקו,‬
‫הם מצאו שלל דוגמאות מרשימות.‬
‫כשהירח מגיע לנקודת השיא הדרומית שלו בחורף,‬
‫שוב, פעם ב-18.6 שנים,‬
‫הוא עולה בקו שחוצה שלושה בתי מידות‬ ‫המרוחקים כעשרה ק"מ זה מזה.‬
‫פואבלו בוניטו נמצא במרכז.‬
‫ו-9.3 שנים לאחר מכן, באמצע המחזור הזה,‬
‫ירח הקיץ עולה בקו שחוצה מבנה גדול‬ ‫ממזרח לפואבלו בוניטו‬
‫ומגיע למבנה במרחק 18 ק"מ דרום-מערבית.‬
‫וכאשר אותו ירח שוקע,‬ ‫הוא חולף על פני בית מידות אחד,‬
‫עובר שוב דרך פואבלו בוניטו,‬
‫מתקדם יותר מ-27 ק"מ מעבר לקניון‬ ‫ומגיע לבית מידות נוסף.‬
‫ודבר אחד בטוח.‬
‫למחזור הירח בן 18.6 השנים אין שום השפעה‬
‫על גידול יבולים.‬
‫אם כן, מדוע אנשי הפואבלו הקדומים‬ ‫השקיעו מאמץ רב כל כך‬
‫כדי לסמן את המחזור הזה באדריכלות שלהם?‬
‫זה מעיד בצורה חזקה‬ ‫על העובדה שלא הייתה לכך מטרה כלכלית‬
‫ושמדובר בחגיגה של הקשר בין שמיים וארץ.‬
‫כעת ברור שכל המבנים בקניון צ'אקו‬
‫מתחברים זה לזה ויוצרים לוח שנה פולחני‬ ‫הפרוש על פני האדמה‬
‫בקניון שאולי נבחר למטרה זו בדיוק‬
‫כמקבילה יבשתית לשביל החלב.‬
‫אבל הקשרים עם היקום,‬
‫ההקבלה בין המתרחש בשמיים ובארץ,‬
‫שהיו חשובים כל כך בתרבות הצ'אקו,‬
‫אינם מוגבלים למתחמי הבניינים העצומים‬ ‫של התרבות הזאת.‬
‫בערך שמונה ק"מ דרומית-מזרחית למרכז צ'אקו‬
‫אני מטפס במעלה הקניון‬
‫בחיפוש אחר משהו מסקרן‬ ‫שמעטר את קירות הקניון המחורצים.‬
‫יצירות אמנות עתיקות שנחרטו בסלע החי.‬
‫אלה תיעודים יקרי ערך,‬
‫סיפורים באבן שנערכו, שונו והורחבו שוב ושוב‬
‫במשך אלפי שנים.‬
‫יש ציורים של בני אדם רוקדים‬
‫ומנגנים בכלי נגינה.‬
‫ספירלות ונחשים מתפתלים‬ ‫מעטרים את קירות הקניון,‬
‫ולצידם מופיעים‬ ‫גם יצורים משונים וצורות גאומטריות,‬
‫בדומה ליצירות האמנות באמזונאס‬
‫שנוצרו אולי בהשראת סמים פסיכדליים.‬
‫בכל אזור בעולם ובכל תקופה בהיסטוריה,‬
‫ברגע שבוחנים את ציורי המערות‬ ‫ואת הפטרוגליפים ואת אמנות הסלע,‬
‫רואים בכל פעם שהדימויים החזותיים‬
‫שמאפיינים צריכת איוואסקה‬ ‫וסמים פסיכדליים אחרים חוזרים על עצמם.‬
‫נוסף על ייצוג החזיונות,‬
‫אמנות הסלע של תרבות הצ'אקו‬ ‫משקפת את אותו עניין באסטרונומיה‬
‫המצוי באדריכלות שלה.‬
‫פרשנים קבעו שהציור הזה מייצג ליקוי חמה.‬
‫הירח מסתיר את השמש,‬ ‫וסביבו נראית טבעת זוהרת.‬
‫וזוהי סופרנובה,‬
‫תופעה שאנו יודעים כיום שנחזתה בשמיים‬
‫בתקופת אנשי הפואבלו הקדומים,‬ ‫בשנת 1054 לספירה.‬
‫אם בחרו לצייר את הסמלים האלה‬ ‫דווקא במקום מרוחק כל כך,‬
‫כנראה הייתה לכך סיבה טובה.‬
‫בהיעדר מניע כלכלי,‬ ‫אסטרטגי או פוליטי ניכר לעין,‬
‫המסקנה המתבקשת‬ ‫היא שהדבר נעשה לשם תכלית נעלה יותר.‬
‫אני משוכנע יותר ויותר‬
‫שקניון צ'אקו הוא אתר פולחן גאוגרפי,‬
‫אתר שלא נוצר לפני 1,000 שנה בלבד,‬
‫אלא בתקופה מוקדמת בהרבה,‬
‫אולי אפילו בעידן הקרח האחרון.‬
‫למיטב ידיעתך, מהו הזמן המוקדם ביותר‬ ‫שבו יש ראיות לנוכחות בני אדם‬
‫בקניון צ'אקו?‬
‫בטח שמעת שבפארק הלאומי וייט סנדס‬ ‫התגלו לאחרונה…‬
‫טביעות רגליים בנות 23,000 שנה.‬
‫וזה לא רחוק מכאן.‬ ‫-לא.‬
‫אז סביר מאוד שבני אדם היו בקניון צ'אקו‬
‫אולי אפילו 10,000 שנים‬ ‫לפני שנבנה כאן מבנה כלשהו.‬
‫לדעתי הם צפו בנוף ובשמיים‬
‫לאורך דורות על גבי דורות‬
‫לפני שהם החליטו להתחיל בבנייה.‬ ‫-כן.‬
‫בקניון צ'אקו ניכרות טביעות האצבעות‬
‫של תרבות של אסטרונומים מתקדמים ביותר.‬
‫העניין העצום שלהם‬ ‫במחזורי השמש, הירח והכוכבים‬
‫ובמרחבי היקום כולו‬
‫לא היה מאפיין חריג וייחודי להם.‬
‫העניין הזה הובע באופן זהה,‬
‫באמצעות שימוש דומה להפליא‬ ‫בסמלים, באמנות ובבנייה בהתאם לגרמי השמיים,‬
‫על ידי תרבויות עתיקות רבות אחרות‬ ‫בכל רחבי העולם.‬
‫מקדש מנג'דרה המגליתי במלטה‬
‫נבנה בהתאמה מושלמת‬ ‫לימי השוויון ולימי ההיפוך.‬
‫צירו של מקדש כרנכ הגדול במצרים‬
‫תואם לזריחה ביום ההיפוך החורפי.‬
‫מיקום המגדל המרכזי‬ ‫של אנגקור ואט בקמבודיה נבחר בקפידה‬
‫כך שיתאים לזריחת השמש בימי השוויון.‬
‫נראה שהיה פרויקט אדריכלי כלל-עולמי‬
‫שנועד לחקות‬ ‫את ההרמוניה ואת הכיוונים של השמיים‬
‫במבנים על האדמה‬
‫כדי להוריד את השמיים לארץ.‬
‫אבל כמה מוקדם‬ ‫התחיל הפרויקט האנושי הגלובלי הזה?‬
‫יש רמזים באחת התרבויות המתקדמות ביותר‬ ‫של אמריקה הקדומה,‬
‫תרבות ששלטה בעבר‬ ‫בדרום מקסיקו ובמרכז אמריקה של ימינו.‬
‫תרבות המאיה.‬
‫בעיניי, תרבות המאיה‬ ‫היא אחת התרבויות המרתקות ביותר‬
‫של העולם העתיק,‬
‫תרבות גדושה בתעלומות ובסתירות.‬
‫צאצאים רבים של בני המאיה גרים כאן עד היום,‬
‫על רקע הנופים המרהיבים‬ ‫של צ'יאפס ושל חצי האי יוקטן.‬
‫כאן, הרבה לפני תרבות האינקה‬ ‫ותרבות הפואבלו של צ'אקו,‬
‫תרבות המאיה שגשגה.‬
‫זו הייתה תרבות‬ ‫שביטאה את גאונותה בדרכים רבות,‬
‫בעיקר דרך הישגים אדריכליים מדהימים.‬
‫במרכז יער גשם עבות בשפלה‬
‫שוכן אחד האתרים הקדושים‬ ‫של בני המאיה, פלנקה.‬
‫- פלנקה‬ ‫מקסיקו -‬
‫פלנקה הוא מקום עוצר נשימה.‬
‫הפרויקט ההנדסי והאדריכלי המרשים הזה‬
‫כולל את כל המאפיינים הקלסיים של אתר מאיה.‬
‫פירמידות גבוהות,‬
‫מגרש טקסי למשחקי כדור,‬
‫ארמון רחב ידיים,‬
‫ומקדשים מלאים בדמויות ובסמלים מסקרנים.‬
‫בני המאיה‬ ‫ידועים בהישגים האדריכליים המדהימים שלהם,‬
‫במתחמי הפירמידות המרהיבים שהם יצרו,‬
‫לרוב פירמידות מדרגות,‬
‫בעיצוב אלגנטי יפהפה ובבנייה מהוקצעת.‬
‫זה מייד מלמד אותנו שמדובר בתרבות מתקדמת.‬
‫מילדרד לוקאס גרסיה,‬ ‫מורת דרך ומומחית לתרבות המאיה,‬
‫הקדישה יותר מעשור‬ ‫להבנה טובה יותר של פלנקה.‬
‫מתי התחילה כאן הבנייה?‬
‫כמה זמן האתר הזה היה מיושב?‬
‫בניית העיר החלה ב-200 לפני הספירה,‬
‫והיא ננטשה במאה ה-900 לספירה.‬
‫בסדר.‬
‫כשמסתכלים על האתר המדהים הזה,‬ ‫על הפירמידות הענקיות האלה,‬
‫על הבנייה המוקפדת, על העיצוב היפהפה,‬
‫ברור שזה פרויקט של אנשים מוכשרים מאוד,‬
‫ושוודאי הייתה להם תוכנית כלשהי מההתחלה.‬
‫תגידי לי, איך הם עשו את זה?‬
‫אנחנו יודעים שהיו מחצבות בקרבת מקום.‬
‫לכן הם החליטו לבנות את העיר כאן,‬
‫כי היו כאן כל המשאבים הטבעיים הדרושים,‬
‫הייתה אבן גיר באזור הזה,‬
‫הייתה גישה למים.‬
‫האזור הזה נבחר באופן מחושב מאוד‬ ‫לבניית העיר.‬
‫אבל אנחנו לא יודעים איך הם בנו אותה.‬
‫אנחנו לא יודעים.‬ ‫-זו תעלומה.‬
‫זו עדיין תעלומה.‬ ‫-כן.‬
‫למה בני המאיה בנו פירמידות?‬
‫אנחנו רואים הרבה פירמידות כאן בפלנקה.‬
‫הפירמידות, לא רק בתרבות המאיה,‬ ‫אלא בכל התרבויות העתיקות,‬
‫ייצגו את ההרים הקדושים.‬
‫הם בנו את המבנים הגדולים בפלנקה‬ ‫כדי לייצג את ההרים הקדושים האלה.‬
‫ההרים מילאו תפקיד חשוב‬ ‫במערכת האמונות של בני המאיה‬
‫וייצגו את מקור הבריאה.‬
‫אבל נראה שהיו רבדים נוספים‬ ‫לפרויקט הבנייה האדיר של בני המאיה,‬
‫בייחוד כאן בפלנקה.‬
‫התכנון של חלק מהבניינים בפלנקה‬
‫נעשה בהתאם לתצפיות אסטרונומיות.‬ ‫-ואו.‬
‫שלושת הבניינים המכונים "מקבץ הצלבים"‬
‫שימשו לתצפיות אסטרונומית.‬ ‫-כן.‬
‫הבניינים האלה נבנו בהתאמה מושלמת‬ ‫ליום ההיפוך הקיצי‬
‫וליום השוויון האביבי.‬
‫ברור שאסטרונומים מוכשרים מאוד‬ ‫היו מעורבים ביצירת המתחם כולו.‬
‫כן, אתה צודק.‬
‫אבל למה הם טרחו כל כך‬
‫למקם את המבנים העצומים האלה‬ ‫בהתאם לימי ההיפוך ולימי השוויון?‬
‫לאור הדיוק המדהים בבחירת המיקום,‬ ‫דבר אחד ברור.‬
‫אם רוצים להבין את המהות האמיתית של פלנקה,‬
‫לא מספיק להביט באדריכלות.‬
‫צריך גם להביט בשמיים.‬
‫הגעתי למקדש השמש ברגע מיוחד ביום מיוחד.‬
‫שחר יום השוויון האביבי,‬
‫שבו השמש זורחת בדיוק בכיוון מזרח‬ ‫ושוקעת בדיוק בכיוון מערב‬
‫בהתגלמות של הרמוניה קוסמית.‬
‫כאן, במקדש השמש, הזריחה הזאת‬ ‫היא אירוע ייחודי ומרהיב למראה,‬
‫אירוע שהקהילה המקומית חוגגת עד היום.‬
‫ליום השוויון האביבי‬ ‫יש מעמד חשוב בעולם הרוחני של המאיה.‬
‫המקום שאנחנו נמצאים בו כרגע‬ ‫הוא המקום החשוב ביותר.‬
‫ולי יש מושב בשורה הראשונה.‬